Shtohet ankthi në pritje të çmimeve Oscar
Hollivudi është përfshirë i gjithi nga ethet e vlerësimeve më të rëndësishme që jepen në Shtetet e Bashkuara për kinemanë
Kinostudiot shpenzojnë miliona dollarë për të marketuar ceremoninë e çmimeve Oskar: reklama në revista mbi kandidatët për këtë çmim, tabela reklamash lidhur me këtë ngjarje, ndërkohë që në gazeta, revista dhe televizor vazhdojnë përpjekjet për të shitur biletat. Sipas një raporti të fundit të botuar në revistën Variety, fituesit e kategorisë më të rëndësishme mund t’i shtojnë fitimet me 10 milion dollarë pasi rritet shitja e biletave për atë film pas çmimeve Oskar. Edhe aktorët konkurues në kategoritë e çmimeve, pasi pagat e tyre arrijnë menjëherë në miliona dollarë: Disa kandidatë të tjerë e shohin garën për Oskar nga një tjetër këndvështrim. Alan Alda konkuron në kategorinë e aktorit më të mirë në rol dytësor për lojën në filmin The Aviator: Thomas Haden Church, konkuron në kategorinë e aktorit më të mirë në rol dytësor për filmin Sideways. Jamie Fox është kandidat për dy çmime Oskar: një si aktori më i mirë për portretizimin e Ray Charles, ndërsa tjetrin për rolin dytësor në filmin Colateral: Por si çdo gjë tjetër në jetë, edhe çmimet Oskar nuk janë një garanci e prerë dhe ka pasur edhe aktorë, karriera e të cilëve ka shënuar rënie pas marrjes së çmimit Oskar. Ndërkohë, qindra punonjës vazhduan punën nën shirat e dendur në Bulevardin Hollivud për ta shndërruar këtë rrugë në epiqendrën e Oskarit. Nën rreshjet e forta punëtorët ngritën edhe statujën 6 metërshe të Oskarit, të veshur me mushama. Në fakt statuja është e mbështjellë me një fletë plasmasi, e cila do të hiqet para fillimit të ceremonisë Oskar. Punëtorët po ndërtojnë edhe stendat si dhe po përgatisin rrugën për shtrimin e tapetit të kuq. Për momentin Bulevardi Hollivud është mbyllur për kalimtarët dhe trafikun dhe do të rihapet pas përfundimit të ceremonisë Oskar të dielën. Të martën trupa realizuese e serialit shumë të suksesshëm televiziv Desparate Housewives u mblodhën në Akademinë e Artit dhe Shkencave për një diskutim mbi suksesin e dramës dhe temat që prek ajo. Personazhet e dramës, shtëpiake në të 30-at janë pak a shumë antipodi i personazheve të komedisë Sex and the City, ku 4 shoqet, banore të New Yorkut kishin karriera të sukseshme, shpenzonin shuma marramendëse për veshje dhe argëtim dhe kishin një jetë shumë të çlirët. Personazhet e dramës së re janë shtëpiake në një rutinë mbytëse dhe stresuese në përpjekje për të krijuar jetën e përsosur. Kjo dramë është vlerësuar nga kritika sepse ka sjellë në qendër të vëmendjes Mitin e Nënës dhe Gruas së Përsosur, i cili në ditët e sotme duket gjithnjë e më i paarritshëm. Pra me pak fjalë: Hollivudi me mision social.